《子安自常熟归道虞山之胜因赠》
明代·皇甫汸

雅兴寻丹壑，幽探历翠微。观泉鉴水德，攀石落岩晖。

灵梵将尘远，仙源与世违。自惊南郭卧，言访北山归。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。